31998D0163
L 053/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 1998 година
за изменение на Решение 97/569/EО относно съставяне на временни списъци с предприятия от трети страни, от които държавите-членки разрешават вноса на месни продукти
(текст от значение за ЕИП)
(98/163/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне, за преходен период, на временни списъци с предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), изменено с Решение 97/34/EО (2), и по-специално член 2, параграф 4 от него,
като има предвид, че списъците с предприятия в трети страни, произвеждащи месни продукти, са били съставени с Решение 97/569/EО на Комисията (3), последно изменено с Решение 98/9/EО (4);
като има предвид, че Сингапур, Словения и Швейцария са изпратили списък с предприятия, произвеждащи продукти от птиче месо, и за които компетентните власти удостоверяват, че предприятието е в съответствие с разпоредбите на Общността;
като има предвид, че за Сингапур, Словения и Швейцария по този начин може да бъде изготвен временен списък с предприятия, произвеждащи продукти от птиче месо; като има предвид, че Решение 97/569/EО трябва да бъде съответно изменено;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящото решение се добавя към приложението към Решение 97/569/EО.
Член 2
Настоящото решение се прилага от 1 февруари 1998 г.
Член 3
Адресати на настоящото решение са държавите-членки.
Съставено в Брюксел на 10 февруари 1998 година.